CELEX: 32006R1039
Language: hu
Date: 2006-07-07 00:00:00
Title: A Bizottság 1039/2006/EK rendelete ( 2006. július 7. ) Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala birtokában lévő cukor közösségi piacon történő viszonteladására vonatkozó folyamatos pályázati felhívás megnyitásáról

8.7.2006   
            
            
               HU
            
            
               Az Európai Unió Hivatalos Lapja
            
            
               L 187/3
            
         
      A BIZOTTSÁG 1039/2006/EK RENDELETE
   
   (2006. július 7.)
   Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala birtokában lévő cukor közösségi piacon történő viszonteladására vonatkozó folyamatos pályázati felhívás megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2006. február 20-i 318/2006/EK bizottsági rendeletre (1) és különösen annak 40. cikke (2) bekezdésének d) pontjára,
   mivel:
   
               (1)
            
            
               A cukor belső piaca és a kvótarendszer irányítása tekintetében a 318/2006/EK tanácsi rendelet alkalmazásának részletes szabályairól szóló, 2006. június 29-i 952/2006/EK bizottsági rendelet (2) 39. cikkének (1) bekezdése előírja, hogy az intervenciós hivatalok kizárólag a Bizottság erre vonatkozó határozatának elfogadása után értékesíthetik cukorkészleteiket.
            
         
               (2)
            
            
               Belgium, a Cseh Köztársaság, Németorzság, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós cukorkészletekkel rendelkezik. A piaci igények kielégítése érdekében célszerű ezeket a készleteket elérhetővé tenni a belső piacon.
            
         
               (3)
            
            
               A közösségi piaci helyzet figyelembevétele érdekében rendelkezni kell arról, hogy a Bizottság minden részleges pályázati felhívás esetében minimális eladási árat határozzon meg.
            
         
               (4)
            
            
               Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala el kell juttassa a felhívásokat a Bizottsághoz. Az ajánlattevők neve a tájékoztatásból nem derülhet ki.
            
         
               (5)
            
            
               A 952/2006/EK rendelet 59. cikkének (2) bekezdése előírja, hogy a cukor intervenciós hivatalok által történő felvásárlása és értékesítése tekintetében az 1260/2001/EK tanácsi rendelet végrehajtása részletes szabályainak megállapításáról szóló, 2001. június 27-i 1262/2001/EK bizottsági rendelet (3) továbbra is alkalmazandó a 2006. február 10. előtt intervenciós raktározásra átvett cukor esetében. Ugyanakkor az intervenciós cukor viszonteladása céljából szükségtelen a különbségtétel, és végrehajtása adminisztrációs nehézségeket okozna a tagállamokban. Ezért helyénvaló kizárni az 1262/2001/EK rendelet alkalmazását az intervenciós cukor viszonteladására.
            
         
               (6)
            
            
               Az e rendeletben előírt rendelkezések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Belgium, a Cseh Köztársaság, Németország, Spanyolország, Írország, Olaszország, Magyarország, Lengyelország, Szlovénia, Szlovákia és Svédország intervenciós hivatala folyamatos pályázati felhívás útján a Közösség belső piacán eladásra kínál 1 370 636,672 tonna intervenciós raktározásra átvett és a belső piacon eladásra rendelkezésre álló cukrot. A tagállamokra vonatkozó mennyiségek az I. mellékletben találhatók.
   2. cikk
   (1)   Az első részleges pályázati felhívásra érkező ajánlatok benyújtási időszaka 2006. július 19-én kezdődik és 2006. július 26-án brüsszeli idő szerint 15 órakor ér véget.
   A második, valamint az azt követő részleges pályázati felhívásokra az ajánlatok benyújtási időszakai a mindenkori előző benyújtási időszak lejártát követő első munkanapon kezdődnek. A benyújtási időszakok a következő napokon brüsszeli idő szerint 15 órakor járnak le:
   
               —
            
            
               2006. augusztus 9. és 30.,
            
         
               —
            
            
               2006. szeptember 13. és 27.,
            
         
               —
            
            
               2006. október 4. és 18.,
            
         
               —
            
            
               2006. november 8. és 22.,
            
         
               —
            
            
               2006. december 6. és 20.,
            
         
               —
            
            
               2007. január 10. és 24.,
            
         
               —
            
            
               2007. február 7. és 21.,
            
         
               —
            
            
               2007. március 7. és 28.,
            
         
               —
            
            
               2007. április 18. és 25.,
            
         
               —
            
            
               2007. május 9. és 23.,
            
         
               —
            
            
               2007. június 13. és 27.,
            
         
               —
            
            
               2007. július 11. és 18.,
            
         
               —
            
            
               2007. auguszus 8. és 29.,
            
         
               —
            
            
               2007. szeptember 12. és 26.
            
         (2)   A pályázatokat a cukor birtokában lévő intervenciós hivatalhoz kell benyújtani az I. mellékletben meghatározottak szerint.
   3. cikk
   A beérkezett ajánlatokról a 2. cikk (1) bekezdésében meghatározott beadási határidő után két órán belül minden érintett intervenciós hivatal tájékoztatja a Bizottságot.
   Az ajánlattevők neve a tájékoztatásból nem derülhet ki.
   A benyújtott ajánlatokat elektronikus formában, a II. mellékletben előírt minta szerint kell továbbítani.
   Amennyiben nem nyújtottak be ajánlatokat, a tagállam ezt a fent említett határidőn belül közli a Bizottsággal.
   4. cikk
   (1)   A Bizottság a 318/2006/EK rendelet 39. cikke (2) bekezdésében említett eljárással összhangban érintett tagállamonként meghatározza a minimális eladási árat, vagy úgy dönt, hogy nem fogadja el az ajánlatokat.
   (2)   Amennyiben az (1) bekezdés szerint megállapított minimális áron az adott tagállamban rendelkezésre álló mennyiséget meghaladó mennyiség volna odaítélhető, az odaítélt mennyiség a rendelkezésre álló mennyiségre korlátozódik.
   Amennyiben egy tagállam esetében az azonos árat ajánló ajánlattevők összességében nagyobb mennyiségre nyújtottak be ajánlatot, mint az adott tagállam esetében rendelkezésre álló mennyiség, a következők szerint kell azt odaítélni:
   
               a)
            
            
               az érintett ajánlattevők között az egyes pályázati ajánlataikban feltüntetett összmennyiséggel arányosan elosztva; vagy
            
         
               b)
            
            
               az érintett ajánlattevők között az egyes ajánlattevők számára meghatározott maximális mennyiség alapján elosztva; vagy
            
         
               c)
            
            
               sorshúzással.
            
         5. cikk
   A 952/2006/EK rendelet 59. cikkének második bekezdésétől eltérve, a rendelet alkalmazandó az e rendelet 1. cikkében említettek szerinti, 2006. február 10. előtt intervenciós raktározásra átvett cukor viszonteladására.
   6. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 7-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 58., 2006.2.28., 1. o.
   
      (2)  HL L 178., 2006.7.1., 39. o.
   
      (3)  HL L 178., 2001.6.30., 48. o.; hatályonkívül helyezte a 952/2006/EK rendelet.
   
      I. MELLÉKLET
      Intervenciós cukorkészlettel rendelkező tagállamok
      
                  Tagállam
               
               
                  Intervenciós hivatal
               
               
                  Az intervenciós hivatal birtokában lévő és a belső piaci eladásra rendelkezésre álló cukor mennyisége
                  (tonnában)
               
            
                  Belgium
               
               
                  
                              Bureau d'intervention et de restitution belge,
                           
                        
                              rue de Trèves, 82
                           
                        
                              B-1040 Bruxelles
                           
                        
                              Tel.: (32-2) 287 24 11
                           
                        
                              Fax: (32-2) 287 25 24
                           
                        
               
                  30 648,00
               
            
                  Cseh Köztársaság
               
               
                  
                              Státní zemědělský intervenční fond
                           
                        
                              oddělení pro cukr a škrob
                           
                        
                              Ve Smečkách 33
                           
                        
                              CZ-11000 Praha 1
                           
                        
                              Tel (420) 222 87 14 27
                           
                        
                              Fax (420) 222 87 18 75
                           
                        
               
                  48 937,72
               
            
                  Németország
               
               
                  
                              Bundesanstalt für Landwirtschaft und Ernährung
                           
                        
                              Deichmanns Aue 29
                           
                        
                              D-53179 Bonn
                           
                        
                              Tel (49-228) 68 45-35 12/38 50
                           
                        
                              Fax (49-228) 68 45 36 24
                           
                        
               
                  17 500,00
               
            
                  Spanyolország
               
               
                  
                              Fondo Español de Garantía Agraria
                           
                        
                              C/ Beneficencia, 8
                           
                        
                              E-28004 Madrid
                           
                        
                              Tel (34) 913 47 64 66
                           
                        
                              Fax (34) 913 47 63 97
                           
                        
               
                  110 800,00
               
            
                  Írország
               
               
                  
                              Intervention Section
                           
                        
                              On Farm Investment
                           
                        
                              Subsidies & Storage Division
                           
                        
                              Department of Agriculture & Food
                           
                        
                              Johnstown Castle Estate
                           
                        
                              Wexford
                           
                        
                              Tel (353) 536 34 37
                           
                        
                              Fax (353) 914 28 43
                           
                        
               
                  12 000,00
               
            
                  Olaszország
               
               
                  
                              AGEA — Agenzia per le Erogazioni in Agricoltura
                           
                        
                              Ufficio ammassi pubblici e privati e alcool
                           
                        
                              Via Torino, 45
                           
                        
                              I-00184 Roma
                           
                        
                              Tel (39) 06 49 499 558
                           
                        
                              Fax (39) 06 49 499 761
                           
                        
               
                  636 648,70
               
            
                  Magyarország
               
               
                  
                              Mezőgazdasági és Vidékfejlesztési Hivatal (MVH), Budapest
                           
                        
                              (Agricultural and Rural Development Agency)
                           
                        
                              Soroksári út 22-24.
                           
                        
                              HU-1095 Budapest
                           
                        
                              Tel.: 36/1/219-6213
                           
                        
                              Fax: 36/1/219-8905, 36/1/219-6259
                           
                        
               
                  224 037,90
               
            
                  Lengyelország
               
               
                  
                              Agencja Rynku Rolnego
                           
                        
                              Biuro Cukru
                           
                        
                              Dział Dopłat i Interwencji
                           
                        
                              Nowy Świat 6/12
                           
                        
                              00-400 Warszawa
                           
                        
                              Tel +48 22 661 71 30
                           
                        
                              Fax +48 22 661 72 77
                           
                        
               
                  172 326,26
               
            
                  Szlovénia
               
               
                  
                              Agencija RS za kmetijske trge in razvoj podeželja;
                           
                        
                              Dunajska 160
                           
                        
                              1000 Ljubljana
                           
                        
                              telefon: +386 1 580 77 92
                           
                        
                              fax: +386 1 478 920
                           
                        
               
                  9 700,00
               
            
                  Szlovákia
               
               
                  
                              Pôdohospodarská platobná agentúra
                           
                        
                              Oddelenie cukru a ostatných komodít
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
                              Tel (421-2) 58 24 32 55
                           
                        
                              Fax (421-2) 53 41 26 65
                           
                        
               
                  49 000,00
               
            
                  Svédország
               
               
                  
                              Statens jordbruksverk
                           
                        
                              Vallgatan 8
                           
                        
                              S-55182 Jönköping
                           
                        
                              Tel (46-36) 15 50 00
                           
                        
                              Fax (46-36) 19 05 46
                           
                        
               
                  59 038,00
               
            
   
      II. MELLÉKLET
      Minta a Bizottság 3. cikk szerinti tájékoztatásához
      Formanyomtatvány (1)
      
      Folyamatos pályázati felhívás az intervenciós hivatalok birtokában lévő cukor viszonteladására
      1039/2006/EK rendelet
      
                  1
               
               
                  2
               
               
                  3
               
               
                  4
               
               
                  5
               
            
                  Az intervenciós cukrot eladásra kínáló tagállam
               
               
                  Az ajánlattevők sorszáma
               
               
                  Tételszám
               
               
                  Mennyiség
                  (t)
               
               
                  Ajánlati ár
                  EUR/100 kg
               
            
                   
               
               
                  1
               
               
                   
               
               
                   
               
               
                   
               
            
                   
               
               
                  2
               
               
                   
               
               
                   
               
               
                   
               
            
                   
               
               
                  3
               
               
                   
               
               
                   
               
               
                   
               
            
                   
               
               
                  stb.
               
               
                   
               
               
                   
               
               
                   
               
            
         (1)  A következő faxszámra kérjük elküldeni: +32 2 292 10 34.